ముగ్ధ మనోహరం అంటే అర్థం తెలియని రోజుల్లో.. సావిత్రిని అలా అనేవారని పాతతరం వారు చెబుతుంటారు. అంత అందం ఆమెది. మళ్లీ ఇప్పుడు కీర్తి సురేశ్ని చూస్తుంటే అలాగే అనాలనిపిస్తోంది. అందుకేనేమో నాగ్ అశ్విన్ సావిత్రి పాత్రకు ఆమెను సెలెక్ట్ చేశారు. అలనాటి తార సావిత్రి జీవితకథ ఆధారంగా నాగ్ అశ్విన్ దర్శకత్వం వహిస్తున్న చిత్రం ‘మహానటి’. సావిత్రి పాత్రలో కీర్తి సురేశ్ నటిస్తున్నారు. మంగళవారం కీర్తి పుట్టిన రోజు సందర్భంగా చిత్ర యూనిట్ ఆమెకు శుభాకాంక్షలు తెలుపుతూ ఫస్ట్ లుక్ను విడుదల చేశారు. ‘ఆకాశవీధిలో అందాల జాబిలీ’ అంటూ ఆ ఫొటోను చిత్ర బృందం సోషల్ మీడియాలో పోస్ట్ చేసింది. పాతకాలంనాటి ఆ ఫొటోలో కీర్తి కళ్లు, నుదురు, బొట్టు చూడగానే అచ్చు సావిత్రిలానే అనిపిస్తోంది. అంటే కీర్తి ఆ పాత్రలో అంతగా లీనమయ్యారనమాట. వైజయంతీ మూవీస్ పతాకంపై తెలుగు, తమిళ, మలయాళ భాషల్లో ఈ చిత్రాన్ని రూపొందిస్తున్నారు. మోహన్బాబు ఎస్.వి.రంగారావు పాత్రలో, దుల్కర్ సల్మాన్ జెమినీ గణేశన్గా, సమంత కీలక పాత్రలో కనిపిస్తారు. మరో పక్క త్రివిక్రమ్ దర్శకత్వంలో పవన్ కల్యాణ్ కథానాయకుడిగా తెరకెక్కుతోన్న చిత్రంలో కూడా కీర్తి సురేశ్ నటిస్తోంది. సినిమాకు సంబంధించిన ఆమె లుక్ను కూడా కీర్తి పుట్టినరోజు సందర్భంగా విడుదల చేశారు.
mugdha manoharam ante artham teliyani rojullo.. saavitrini alaa anevaarani paatataram vaaru chebutuntaaru. anta andam aamedi. malli ippudu keerti suresni chustunte alaage anaalanipistondi. andukenemo nag ashwin saavitri paatraku aamenu select chesaru. alanati taara saavitri jeevitakatha aadhaaramgaa nag ashwin darsakatvam vahistunna chitram ‘mahanati’. saavitri paatralo keerti suresh natistunnaaru. mangalavaaram keerti puttina roju sandarbhamgaa chitra unit aameku subhaakaankshalu teluputuu fust luknu vidudala chesaru. ‘aakaasaveedhilo andaala jabili’ antuu aa photonu chitra brundam soshal medialo post chesindi. paatakaalamnaati aa photolo keerti kallu, nuduru, bottu chudagaane achu saavitrilaane anipistondi. ante keerti aa paatralo antagaa leenamayyaranamata. vaijayantii moovees pataakampai telugu, tamila, malayaala bhaashallo ee chitraanni roopondistunnaaru. mohanbabu es.vi.rangaarao paatralo, dulkar salman jemini ganesanga, samanta keelaka paatralo kanipistaaru. maro pakka trivikram darsakatvamlo povan kalyan kathaanaayakudigaa terakekkutonna chitramlo kuudaa keerti suresh natistondi. sinimaaku sambandhinchina aame luknu kuudaa keerti puttinaroju sandarbhamgaa vidudala chesaru.